“सर्वांच्या साथीने; चिंचवड विधानसभेचा विकास करूया गतीने”, आमदार अश्विनी जगताप यांची साद

महायुतीचे उमेदवार शंकर जगताप यांच्या महाविजयाचा पिंपळे गुरववासीयांनी बांधला चंग

चिंचवड : चिंचवड विधानसभा मतदारसंघात भाजप – शिवसेना – राष्ट्रवादी काँग्रेस – रिपाइं (आठवले) मित्रपक्ष महायुतीचे उमेदवार शंकर जगताप यांच्या प्रचाराच्या निमित्ताने आमदार अश्विनी जगताप यांनी पिंपळे गुरव, प्रभाग क्र.२९ मधील नागरिकांशी संवाद साधण्यासाठी दौरा केला. या दौऱ्यात त्यांनी शंकर जगताप यांच्या कार्याचा आढावा घेतला. त्यांचे विकासाचे वचन जनतेसमोर मांडले आणि मतदारांशी संवाद साधून त्यांच्या समस्या जाणून घेण्याचा प्रयत्न केला. तसेच “सर्वांच्या साथीने; चिंचवड विधानसभेचा विकास करूया गतीने” या विचारधारेखाली त्यांनी नागरिकांना शंकर जगताप यांच्या रूपात एक जबाबदार आणि कर्तव्यदक्ष प्रतिनिधी मिळेल, यासाठी आश्वस्त केले.

चिंचवड विधानसभा मतदार संघातील महायुतीचे अधिकृत उमेदवार शंकर जगताप यांच्या प्रचारार्थ आमदार अश्विनी जगताप यांनी पिंपळे गुरव प्रभागाचा दौरा केला. यावेळी त्यांनी सुदर्शन नगर, वैदू वस्ती, गुलमोहोर कॉलनी, साईनाथ नगर, तुळजाभवानी नगर, गुरुदत्त नगर, गंगोत्री नगर, विजय नगर, शिवराम नगर, शिवदत्त नगर, सहकार नगर, भैरवनाथ नगर, प्रभात नगर, सृष्टी चौक, क्रांती नगर, जवळकर नगर, काशीद नगर, पिंपळे गुरव गावठाण परिसरातील नागरिकांच्या गाठीभेटी घेतल्या.

यावेळी त्यांच्यासोबत माजी नगरसेवक शशिकांत कदम, सागर अंघोळकर, माजी नगरसेविका उषा मुंडे, चंदा लोखंडे, रमेश जगताप, रमेश काशीद, महेश जगताप, दीपक काशीद, राहुल जवळकर, कावेरी जगताप, शोभा जांभुळकर, अमर आदियाल, शशिकांत दुधारे, नितीन कदम, राजेश लोखंडे यांच्यासह महायुतीचे सर्व पदाधिकारी, कार्यकर्ते उपस्थित होते.

“चिंचवडच्या प्रगतीसाठी, आपल्या सर्वांची साथ हवी” अशी साद आमदार अश्विनी जगताप यांनी नागरिकांना घातली. दिवंगत आमदार लक्ष्मणभाऊ जगताप यांनी या क्षेत्रात केलेले प्रयत्न आणि योगदानामुळे हा परिसर आज विकासाच्या दिशेने मार्गक्रमण करत आहे. त्यामुळे यापुढेही असाच विकास अखंडपणे सुरू ठेवण्यासाठी महायुतीचे उमेदवार शंकर जगताप यांना मोठे मताधिक्य देऊन त्यांना काम करण्याची संधी देण्याचे आवाहन आमदार अश्विनी जगताप यांनी केले.

या दौऱ्यादरम्यान अश्विनी जगताप यांनी स्थानिक महिला, ज्येष्ठ नागरिक आणि युवकांशी संवाद साधला. शंकर जगताप यांनी केलेल्या समाजोपयोगी कार्याचे महत्त्व पटवून दिले. आणि त्यांच्या नेतृत्वाखाली आगामी काळात चिंचवडमध्ये अधिक सकारात्मक बदल घडतील याची जाणीव करून दिली.

दरम्यान, आमदार अश्विनी जगताप यांच्या या प्रचार दौऱ्याला पिंपळे गुरवमधील रहिवाशांनी जोरदार स्वागत करत उत्स्फूर्त प्रतिसाद दिला. तसेच महायुतीचे उमेदवार शंकर जगताप यांचा विक्रमी मताधिक्याने महाविजय साकार करायचा, असा चंग आमदार अश्विनी जगताप यांच्या साक्षीने बांधला आहे.